CELEX: 32019R0714
Language: mt
Date: 2019-03-07 00:00:00
Title: Regolament Delegat tal-Kummissjoni (UE) 2019/714 tas-7 ta' Marzu 2019 li jissostitwixxi l-Anness I u li jemenda l-Annessi II u VII tar-Regolament (UE) Nru 211/2011 tal-Parlament Ewropew u tal-Kunsill dwar l-inizjattiva taċ-ċittadini

10.5.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 123/30
               
            
         REGOLAMENT DELEGAT TAL-KUMMISSJONI (UE) 2019/714
         tas-7 ta' Marzu 2019
         li jissostitwixxi l-Anness I u li jemenda l-Annessi II u VII tar-Regolament (UE) Nru 211/2011 tal-Parlament Ewropew u tal-Kunsill dwar l-inizjattiva taċ-ċittadini
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 211/2011 tal-Parlament Ewropew u tal-Kunsill tas-16 ta' Frar 2011 dwar l-inizjattiva taċ-ċittadini (1) u b'mod partikolari l-Artikolu 16 tiegħu,
         Billi:
         
                     (1)
                  
                  
                     L-Artikolu 7(2) tar-Regolament (UE) Nru 211/2011 jipprevedi li, f'tal-anqas kwart tal-Istati Membri, in-numru minimu ta' firmatarji ta' inizjattiva taċ-ċittadini jenħtieġ li jikkorrispondi għan-numru ta' Membri tal-Parlament Ewropew eletti f'kull Stat Membru, multiplikat b'750. Dawn in-numri minimi huma stabbiliti fl-Anness I ta' dan ir-Regolament.
                  
               
                     (2)
                  
                  
                     Fid-29 ta' Marzu 2017, ir-Renju Unit tal-Gran Brittanja u l-Irlanda ta' Fuq (“ir-Renju Unit”) ippreżenta n-notifika tal-intenzjoni tiegħu li jirtira mill-Unjoni skont l-Artikolu 50 tat-Trattat dwar l-Unjoni Ewropea. It-Trattati mhumiex se jibqgħu japplikaw għar-Renju Unit mid-data tad-dħul fis-seħħ tal-ftehim dwar il-ħruġ jew, fin-nuqqas ta' dan, sentejn wara din in-notifika, jiġifieri mit-30 ta' Marzu 2019, sakemm il-Kunsill Ewropew, bi ftehim mar-Renju Unit, ma jiddeċidix b'mod unanimu li jestendi dan il-perjodu.
                  
               
                     (3)
                  
                  
                     Fit-28 ta' Ġunju 2018 il-Kunsill Ewropew adotta d-Deċiżjoni tal-Kunsill Ewropew (UE) 2018/937 (2) li tistabbilixxi l-kompożizzjoni tal-Parlament Ewropew. Din id-Deċiżjoni, li daħlet fis-seħħ fit-3 ta' Lulju 2018, tistipula n-numru ta' rappreżentanti fil-Parlament Ewropew eletti f'kull Stat Membru għal-leġiżlatura 2019-2024, li tibda fit-2 ta' Lulju 2019.
                     Sabiex jiġu riflessi dawn ir-regoli fir-rigward tan-numru minimu ta' firmatarji stabbilit fl-Anness I tar-Regolament (UE) Nru 211/2011, huwa xieraq li jiġi emendat l-Anness I tar-Regolament (UE) Nru 211/2011. Din l-emenda jenħtieġ li tibda tapplika fit-2 ta' Lulju 2019, meta tibda l-leġiżlatura 2019-2024. Madankollu, jekk il-perjodu ta' sentejn imsemmi fl-Artikolu 50(3) tat-Trattat dwar l-Unjoni Ewropea jiġi estiż lil hinn minn din id-data, jenħtieġ li l-emenda ssir applikabbli wara li jkun skada l-perjodu estiż. Għar-raġunijiet ta' ċarezza, l-Anness I jenħtieġ li jiġi sostitwit.
                  
               
                     (4)
                  
                  
                     L-Artikolu 4(1) tar-Regolament (UE) Nru 211/2011 jipprevedi li l-organizzaturi ta' inizjattiva taċ-ċittadini proposta huma meħtieġa jirreġistrawha mal-Kummissjoni, filwaqt li jipprovdu l-informazzjoni stipulata fl-Anness II ta' dan ir-Regolament.
                  
               
                     (5)
                  
                  
                     L-Artikolu 9 tar-Regolament (UE) Nru 211/2011 jipprevedi li għall-preżentazzjoni tal-inizjattiva taċ-ċittadini lill-Kummissjoni, l-organizzaturi għandhom jagħmlu użu mill-formola li tinsab fl-Anness VII ta' dan ir-Regolament.
                  
               
                     (6)
                  
                  
                     Il-formoli fl-Annessi II u VII tar-Regolament (UE) Nru 211/2011 fihom nota f'qiegħ il-paġna, li tipprovdi informazzjoni dwar kif tiġi pproċessatad-data personali tal-organizzaturi u tal-isponsors. L-informazzjoni f'din in-nota f'qiegħ il-paġna trid titqassar u tiġi ssimplifikata, sabiex tiġi evitata l-konfużjoni mad-dikjarazzjoni dwar il-privatezza użata għall-ipproċessar tad-data kkonċernat.
                  
               
                     (7)
                  
                  
                     It-test tan-noti f'qiegħ il-paġna jirreferi għar-Regolament (KE) Nru 45/2001 tal-Parlament Ewropew u tal-Kunsill (3). Ir-Regolament (KE) Nru 45/2001 tħassar u ġie sostitwit mill-11 ta' Diċembru 2018 bir-Regolament (UE) 2018/1725 tal-Parlament Ewropew u tal-Kunsill (4). Jenħtieġ għalhekk li r-referenza għar-Regolament (KE) Nru 45/2001 titneħħa minn dawn in-noti f'qiegħ il-paġna.
                  
               
                     (8)
                  
                  
                     Jenħtieġ għalhekk li l-Anness I tar-Regolament (UE) Nru 211/2011 jiġi sostitwit u li l-Annessi II u VII ta' dan ir-Regolament jiġu emendati skont dan,
                  
               ADOTTAT DAN IR-REGOLAMENT:
         
            Artikolu 1
            Ir-Regolament (UE) Nru 211/2011 huwa emendat kif ġej:
            
                        (1)
                     
                     
                        l-Anness I huwa sostitwit bit-test stipulat fl-Anness ta' dan ir-Regolament;
                     
                  
                        (2)
                     
                     
                        fl-Anness II, it-test tan-nota f'qiegħ il-paġna (1) qed jiġi sostitwit b'li ġej:
                        
                                    “(1)
                                 
                                 
                                    Se jkunu disponibbli biss għall-pubbliku l-ismijiet sħaħ tal-organizzaturi, l-indirizzi tal-posta elettronika tal-persuni ta' kuntatt u l-informazzjoni relatata mas-sorsi tal-appoġġ u tal-finanzjament, fuq ir-reġistru online tal-Kummissjoni.
                                    Is-suġġetti tad-data huma intitolati li joġġezzjonaw għall-pubblikazzjoni tad-data personali tagħhom għal raġunijiet leġittimi serji marbuta mas-sitwazzjoni partikolari tagħhom.”;
                                 
                              
                  
                        (3)
                     
                     
                        fl-Anness VII, it-test tan-nota f'qiegħ il-paġna (1) huwa sostitwit b'dan li ġej:
                        
                                    “(1)
                                 
                                 
                                    Se jkunu disponibbli biss għall-pubbliku l-ismijiet sħaħ tal-organizzaturi, l-indirizzi tal-posta elettronika tal-persuni ta' kuntatt u l-informazzjoni relatata mas-sorsi tal-appoġġ u tal-finanzjament, fuq ir-reġistru online tal-Kummissjoni.
                                    Is-suġġetti tad-data huma intitolati li joġġezzjonaw għall-pubblikazzjoni tad-data personali tagħhom għal raġunijiet leġittimi serji marbuta mas-sitwazzjoni partikolari tagħhom.”.
                                 
                              
                  
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Il-punt 1 tal-Artikolu 1 għandu japplika mit-2 ta' Lulju 2019 jew mill-jum wara dak li fih it-Trattati ma jibqgħux japplikaw għar-Renju Unit skont l-Artikolu 50(3) tat-Trattat dwar l-Unjoni Ewropea, skont liema data tkun l-aktar tard.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-7 ta' Marzu 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 65, 11.3.2011, p. 1.
         
            (2)  Id-Deċiżjoni tal-Kunsill Ewropew (UE) 2018/937 tat-28 ta' Ġunju 2018 li tistabbilixxi l-kompożizzjoni tal-Parlament Ewropew (ĠU L 165 I, 2.7.2018, p. 1).
         
            (3)  Ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni tal-individwi fir-rigward tal-ipproċessar ta' data personali mill-istituzzjonijiet u l-korpi tal-Komunità u dwar il-moviment liberu ta' dik id-data (ĠU L 8, 12.1.2001, p. 1).
         
            (4)  Ir-Regolament (UE) 2018/1725 tal-Parlament Ewropew u tal-Kunsill tat-23 ta' Ottubru 2018 dwar il-protezzjoni ta' persuni fiżiċi fir-rigward tal-ipproċessar ta' data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta' tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).
      
      
         
            ANNESS
            NUMRU MINIMU TA' FIRMATARJI GĦAL KULL STAT MEMBRU
            
                        Il-Belġju
                     
                     
                        15 750 
                     
                  
                        Il-Bulgarija
                     
                     
                        12 750 
                     
                  
                        Ir-Repubblika Ċeka
                     
                     
                        15 750 
                     
                  
                        Id-Danimarka
                     
                     
                        10 500 
                     
                  
                        Il-Ġermanja
                     
                     
                        72 000 
                     
                  
                        L-Estonja
                     
                     
                        5 250 
                     
                  
                        L-Irlanda
                     
                     
                        9 750 
                     
                  
                        Il-Greċja
                     
                     
                        15 750 
                     
                  
                        Spanja
                     
                     
                        44 250 
                     
                  
                        Franza
                     
                     
                        59 250 
                     
                  
                        Il-Kroazja
                     
                     
                        9 000 
                     
                  
                        L-Italja
                     
                     
                        57 000 
                     
                  
                        Ċipru
                     
                     
                        4 500 
                     
                  
                        Il-Latvja
                     
                     
                        6 000 
                     
                  
                        Il-Litwanja
                     
                     
                        8 250 
                     
                  
                        Il-Lussemburgu
                     
                     
                        4 500 
                     
                  
                        L-Ungerija
                     
                     
                        15 750 
                     
                  
                        Malta
                     
                     
                        4 500 
                     
                  
                        In-Netherlands
                     
                     
                        21 750 
                     
                  
                        L-Awstrija
                     
                     
                        14 250 
                     
                  
                        Il-Polonja
                     
                     
                        39 000 
                     
                  
                        Il-Portugall
                     
                     
                        15 750 
                     
                  
                        Ir-Rumanija
                     
                     
                        24 750 
                     
                  
                        Is-Slovenja
                     
                     
                        6 000 
                     
                  
                        Is-Slovakkja
                     
                     
                        10 500 
                     
                  
                        Il-Finlandja
                     
                     
                        10 500 
                     
                  
                        L-Iżvezja
                     
                     
                        15 750